techiaith/cofnodycynulliad_en-cy huggingface dataset:
English: I'd like to ask for a statement on stop and search in Wales. A constituent of mine in Pencoed was stopped whilst leaving an under-15s football match, and my constituent himself was 15 and had no parent or guardian present with him when searched. Not only has this knocked his own confidence, but it strikes me that this is yet again a case of profiling. Whilst I accept that the Trefnydd and Minister can't comment on individual matters, I'm sure many of us have had constituents approach us with similar stories in our time here as representatives.
Welsh: Hoffwn i ofyn am ddatganiad ar stopio a chwilio yng Nghymru. Cafodd un o fy etholwyr i ym Mhencoed ei stopio wrth adael gêm bêl-droed dan 15 oed, ac roedd fy etholwr ei hun yn 15 oed ac nid oedd ganddo riant na gwarcheidwad yn bresennol gydag ef pan gafodd ei chwilio. Yn ogystal â bod yn ergyd i'w hyder ei hun, mae hefyd yn fy nharo i fod hyn eto yn fater o broffilio. Er fy mod i'n derbyn na all y Trefnydd a'r Gweinidog wneud sylwadau ar faterion unigol, rwy'n siŵr bod llawer ohonom ni wedi cael etholwyr yn cysylltu â ni gyda straeon tebyg yn ein hamser yma fel cynrychiolwyr.
English: Thank you. Well, no, I can't comment on an individual case, and neither can the Minister. However, obviously, this is a matter for the police, which, as you're aware, is a reserved matter, but I will certainly ensure that the Minister for Social Justice has heard your comments. It might be better if you wrote directly to the Minister for Social Justice, because, clearly, she meets regularly with the four police forces.
Welsh: Diolch. Wel, na, ni allaf i wneud sylw ar achos unigol, ac ni all y Gweinidog wneud hynny chwaith. Fodd bynnag, yn amlwg, mater i'r heddlu yw hwn, sydd, fel y gwyddoch chi, yn fater a gadwyd yn ôl, ond byddaf i'n sicr yn sicrhau bod y Gweinidog Cyfiawnder Cymdeithasol wedi clywed eich sylwadau. Efallai y byddai'n well pe baech chi'n ysgrifennu'n uniongyrchol at y Gweinidog Cyfiawnder Cymdeithasol, oherwydd, yn amlwg, mae'n cyfarfod yn rheolaidd â'r pedwar heddlu.
English: I'd like a statement from the climate change Minister, please, about storm Arwen. As many of you will know, 30,000 homes were left without power, Transport for Wales suspended the majority of its rail services, we lost church windows in Llandudno, and hundreds of trees fell, often strewn across the highways. A wind speed of 81 mph was recorded at Aberporth in Ceredigion, and, in paying tribute to our local authorities, who were very fast in coming out and helping where people had had fallen trees, I just wonder, given that we all felt that was a freak accident of nature - I fear that those kinds of storms are likely to increase, going forward, with climate change - could we have a statement from the climate change Minister on how you intend to work with local authorities to ensure they have all the things they need, should these kinds of storms again happen, possibly even over this winter? Thank you.
Welsh: Hoffwn i gael datganiad gan y Gweinidog newid hinsawdd, os gwelwch yn dda, ar storm Arwen. Fel y bydd llawer ohonoch chi'n gwybod, cafodd 30,000 o gartrefi eu gadael heb bŵer, ataliodd Trafnidiaeth Cymru y rhan fwyaf o'i wasanaethau rheilffordd, gwnaethom ni golli ffenestri eglwysi yn Llandudno, a chwympodd cannoedd o goed, yn aml ar draws y priffyrdd. Cafodd cyflymder gwynt o 81mya ei gofnodi yn Aberporth yng Ngheredigion, ac, wrth dalu teyrnged i'n hawdurdodau lleol, a oedd yn gyflym iawn yn dod allan i helpu lle'r oedd pobl wedi cael coed yn cwympo, rwyf i'n meddwl tybed, o gofio ein bod ni i gyd yn teimlo bod hynny'n ddamwain natur fympwyol - rwy'n ofni bod y mathau hynny o stormydd yn debygol o gynyddu, wrth symud ymlaen, gyda newid hinsawdd - a gawn ni ddatganiad gan y Gweinidog newid hinsawdd ar sut yr ydych chi'n bwriadu gweithio gydag awdurdodau lleol i sicrhau bod ganddyn nhw'r holl bethau sydd eu hangen arnyn nhw, pe bai'r mathau hyn o stormydd yn digwydd eto, hyd yn oed dros y gaeaf hwn o bosibl? Diolch.
English: I think that there is no doubt that we will see many more of these storms. We have seen many more of these storms over the past few years. We've seen increased flooding, et cetera, and the Minister for Climate Change, who, obviously, is in the Chamber, works very closely with local authorities to ensure they have everything they need. Clearly, there were many houses without power, I know, not so much in my own constituency, but in the neighbouring constituency. Up until last night, even, people were still without electricity. But the Minister continues to work very closely with local authorities, with organisations such as Natural Resources Wales to see what we can do to help protect our communities in the light of these storms.
Welsh: Rwy'n credu nad oes amheuaeth y gwelwn ni lawer mwy o'r stormydd hyn. Rydym ni wedi gweld llawer mwy o'r stormydd hyn yn ystod y blynyddoedd diwethaf. Rydym ni wedi gweld mwy o lifogydd, ac yn y blaen, ac mae'r Gweinidog Newid Hinsawdd, sydd, yn amlwg, yn y Siambr, yn gweithio'n agos iawn gydag awdurdodau lleol i sicrhau bod ganddyn nhw bopeth sydd ei angen arnyn nhw. Yn amlwg, yr oedd llawer o dai heb bŵer, rwy'n gwybod, nid cynifer yn fy etholaeth i, ond yn yr etholaeth gyfagos. Hyd at neithiwr, hyd yn oed, roedd pobl yn dal i fod heb drydan. Ond mae'r Gweinidog yn parhau i weithio'n agos iawn gydag awdurdodau lleol, gyda sefydliadau fel Cyfoeth Naturiol Cymru i weld beth allwn ni ei wneud i helpu i amddiffyn ein cymunedau yng ngoleuni'r stormydd hyn.
English: Thank you. You make a very important point about services and schemes that have been funded by European funding and what we are going to do to continue them, so that we don't throw all that good work away. You just gave, I think, a very clear example of such a scheme. These will be parts of discussions that the Minister for Health and Social Services, along with her deputies - so, that includes the Deputy Minister for mental health - will be having as we approach the laying of the draft budget, so more information will be given then.
Welsh: Diolch. Rydych chi'n gwneud pwynt pwysig iawn ynghylch gwasanaethau a chynlluniau sydd wedi eu hariannu gan gyllid Ewropeaidd a'r hyn y byddwn ni'n ei wneud i'w parhau, fel nad ydym ni'n taflu'r holl waith da hwnnw ymaith. Rydych chi newydd roi enghraifft glir iawn, rwy'n credu, o gynllun o'r fath. Bydd y rhain yn rhannau o drafodaethau y bydd y Gweinidog Iechyd a Gwasanaethau Cymdeithasol, ynghyd â'i dirprwyon - felly mae hynny'n cynnwys y Dirprwy Weinidog iechyd meddwl - yn eu cael wrth i ni nesáu at osod y gyllideb ddrafft, felly bydd rhagor o wybodaeth yn cael ei rhoi bryd hynny.
English: May I ask for one written statement, if I may, from the Minister for Economy and/or the Minister for culture on the level of financial or practical support that can be provided to cinemas, theatres, arts centres as they operate the COVID pass? I'm thinking about organisations such as Ucheldre Centre, Theatr Fach and the Empire cinema in Anglesey, which are run as social enterprises and just need some help just in order to ensure that they can implement the passes effectively.
Welsh: Gaf i ofyn am un datganiad ysgrifenedig, os gwelwch yn dda, gan Weinidog yr Economi a/neu'r Gweinidog diwylliant ynglŷn â lefel yr help ariannol neu ymarferol all gael ei roi i sinemâu, theatrau, canolfannau celfyddydol wrth iddyn nhw weithredu'r pàs COVID? Dwi'n meddwl am sefydliadau fel Canolfan Ucheldre, Theatr Fach a sinema'r Empire yn Ynys Môn, sy'n cael eu rhedeg fel mudiadau cymdeithasol a sydd jest angen ychydig o help er mwyn gwneud yn siŵr eu bod nhw'n gallu gweithredu y pasys yn effeithiol.
English: Also, I'd like to ask for an oral statement by Welsh Government congratulating the people of Barbados on their transition to a republic. The country gained its independence, I think, some 55 years ago and is now taking the final step on that journey. And, speaking to the crowd on the newly renamed National Heroes Square, the Prince of Wales said: 'Emancipation, self-government and independence were your way-points. Freedom, justice and self-determination have been your guides.' I wish Barbados well as they face their new, exciting future, just as more and more people in Wales are realising the benefits we could have from embracing the future as an independent nation. And I look forward to a positive statement from Welsh Government.
Welsh: Hefyd, hoffwn i ofyn am ddatganiad llafar gan Lywodraeth Cymru yn llongyfarch pobl Barbados ar drawsnewid i fod yn weriniaeth. Enillodd y wlad ei hannibyniaeth, rwy'n credu, ryw 55 mlynedd yn ôl ac erbyn hyn mae hi'n cymryd y cam olaf ar y daith honno. Ac wrth siarad â'r dorf ar y safle sydd newydd ei ailenwi yn Sgwâr yr Arwyr Cenedlaethol, dywedodd Tywysog Cymru: 'Rhyddfreiniad, hunanlywodraeth ac annibyniaeth oedd eich cerrig milltir. Rhyddid, cyfiawnder a hunan-benderfyniad a fu'n eich tywys.' Rwy'n dymuno'r gorau i Barbados wrth iddyn nhw wynebu eu dyfodol newydd, cyffrous, ar yr union adeg y mae nifer cynyddol o bobl yng Nghymru yn sylweddoli'r manteision a allai ddod i ni o groesawu'r dyfodol yn genedl annibynnol. Ac rwy'n edrych ymlaen at ddatganiad adeiladol gan Lywodraeth Cymru.
English: Well, I don't think it would be appropriate to have a Welsh Government statement on that. In relation to your first point around arts and culture, you will have heard the First Minister say in his question session that he met with officials yesterday who were looking at what support, if any, or what further support, would be needed by the arts and culture sector. And I think he said the Minister was awaiting further advice before coming to a decision.
Welsh: Wel, nid wyf i o'r farn y byddai'n briodol i ni gael datganiad gan Lywodraeth Cymru ynglŷn â hynny. O ran eich pwynt cyntaf ynghylch y celfyddydau a diwylliant, byddwch chi wedi clywed y Prif Weinidog yn dweud yn ei sesiwn gwestiynau ei fod wedi cyfarfod â swyddogion ddoe a oedd yn ystyried pa gefnogaeth, os o gwbl, neu pa gymorth pellach, y byddai ei angen ar y sector celfyddydau a diwylliant. Ac rwy'n credu iddo ef ddweud bod y Gweinidog yn aros am ragor o gyngor cyn dod i benderfyniad.
English: Thank you very much, Deputy Presiding Officer. Minister, on Wednesday, a city-centre public space protection Order is being introduced for three months in Swansea and will apply to behaviour such as drug taking and drunkenness. It means that alcohol and drugs being consumed on the streets can be confiscated before the situation becomes a problem, and fixed-penalty notices can be issued for anti-social behaviour such as swearing and aggression. Will the Minister commit to a debate in Government time for the Senedd to consider the success of such measures? Thank you.
Welsh: Diolch yn fawr iawn, Dirprwy Lywydd. Gweinidog, ddydd Mercher, bydd Gorchymyn diogelu mannau agored cyhoeddus canol y ddinas yn cael ei gyflwyno am dri mis yn Abertawe ac fe fydd yn berthnasol i ymddygiad fel cymryd cyffuriau a meddwdod. Mae hynny'n golygu y gellir atafaelu alcohol a chyffuriau sy'n cael eu defnyddio ar y strydoedd cyn i'r sefyllfa fynd yn broblem, ac y gellir cyflwyno hysbysiadau cosb benodedig ar gyfer ymddygiad gwrthgymdeithasol fel rhegi ac ymddygiad ymosodol. A wnaiff y Gweinidog ymrwymo i ddadl yn amser y Llywodraeth i'r Senedd allu ystyried llwyddiant mesurau o'r fath? Diolch i chi.
English: Well, it is a matter for each local authority in relation to what steps they take around zones, for instance, in relation to reducing, or banning completely, alcohol on the streets. So, I think it is up to individual local authorities and I don't really think it's right to have a statement in Government time.
Welsh: Wel, mater i bob awdurdod lleol yw hynny o ran pa gamau y maen nhw'n eu cymryd ynglŷn â pharthau, er enghraifft, o ran lleihau'r defnydd o alcohol neu ei wahardd yn llwyr ar y strydoedd. Felly, rwy'n credu mai mater i awdurdodau lleol unigol yw hwn ac nid wyf i o'r farn ei bod hi'n briodol i ni gael datganiad yn amser y Llywodraeth.
English: The next item this afternoon is a statement by the Minister for Climate Change: the homelessness action plan. I call on the Minister, Julie James.
Welsh: Yr eitem nesaf y prynhawn yma yw datganiad gan y Gweinidog Newid Hinsawdd: y cynllun gweithredu digartrefedd. Galwaf ar y Gweinidog, Julie James.
English: The Member will conclude now, please.
Welsh: A wnaiff yr Aelod ddod i ben nawr, os gwelwch chi'n dda?
English: Yes, I am doing.
Welsh: Iawn, rwyf i yn gwneud.
English: Will you commit to meeting with me away from the Siambr so that this commissioner proposal can be discussed in some greater detail, ensuring that policy action reflects the priority required to tackle, once and for all, the root causes of homelessness? Diolch.
Welsh: A wnewch chi ymrwymo i gyfarfod â mi i ffwrdd o'r Siambr er mwyn i ni gael trafod y cynnig hwn am gomisiynydd yn fanylach, gan sicrhau bod gweithredu polisi yn adlewyrchu'r flaenoriaeth angenrheidiol i fynd i'r afael ag achosion sylfaenol digartrefedd unwaith ac am byth? Diolch.
English: Thank you, Minister, for bringing today's statement here to the Chamber today. Certainly, the motives behind the action plan I certainly welcome - the desire to tackle homelessness as quickly as possible is certainly something that I'm sure we'd all want to support. Specifically, I was pleased to see the mention within the action mentioned in the statement of the opportunity for those longer tenancies, especially with, as you mentioned, the private sector landlords who could be worked with more closely, which would actually support both the landlords and those who need that space. I just want to focus briefly on part of your statement, and I'll quote, saying: 'This is not just a housing issue. Responsibility for ending homelessness extends beyond the dedicated homelessness and housing teams and departments; it must and will be based on an all-public-services response.' And you go on to say that: 'This makes ending homelessness a cross-sector, cross-Government priority relevant to health, social services, education' - et cetera, et cetera. And I absolutely agree with that. So, with that in mind, Minister, of the 16 actions in the high-level action plan, which of those do you think will do the best job of ensuring that those other ares of responsibility, of public service, will not further exacerbate some of the issues that we see in homelessness?
Welsh: Diolch, Gweinidog, am ddod â'r datganiad heddiw i'r fan hon yn y Siambr heddiw. Yn sicr, rwyf i'n sicr yn croesawu'r cymhellion y tu ôl i'r cynllun gweithredu - mae'r awydd i fynd i'r afael â digartrefedd cyn gynted â phosibl yn sicr yn rhywbeth yr wyf i'n siŵr y byddem ni i gyd yn awyddus i'w gefnogi. Yn benodol, roeddwn i'n falch o glywed sôn o fewn y camau a nodwyd yn y datganiad am y cyfle i fod â'r tenantiaethau hirach hynny, yn enwedig, fel y gwnaethoch chi sôn, gyda landlordiaid y sector preifat y gellid gweithio yn agosach gyda nhw, a fyddai mewn gwirionedd yn cefnogi'r landlordiaid a'r rhai y mae angen y lleoedd hynny arnyn nhw. Hoffwn i ganolbwyntio yn fyr ar ran o'ch datganiad chi, ac rwy'n dyfynnu, gan ddweud: 'Nid mater o dai yn unig yw hwn. Mae'r cyfrifoldeb dros roi terfyn ar ddigartrefedd yn ymestyn y tu hwnt i'r timau a'r adrannau pwrpasol ar gyfer digartrefedd a thai. Mae'n rhaid i hyn fod wedi ei seilio ar ymateb gan y gwasanaethau cyhoeddus i gyd ac felly y bydd hi.' Ac rydych chi'n mynd ymlaen i ddweud: 'Mae hyn yn gwneud rhoi terfyn ar ddigartrefedd yn flaenoriaeth draws-sector, draws-Lywodraeth sy'n berthnasol i iechyd, gwasanaethau cymdeithasol, addysg' - ac yn y blaen, ac yn y blaen. Ac rwy'n cytuno â hynny yn llwyr. Felly, gyda hynny mewn golwg, Gweinidog, o'r 16 o gamau gweithredu lefel uchel yn y cynllun gweithredu, pa rai o'r rhain, yn eich barn chi, a fydd yn gwneud y gwaith gorau o ran sicrhau na fydd y meysydd eraill o gyfrifoldeb, o wasanaeth cyhoeddus, yn dirywio'r sefyllfa ymhellach o ran rhai o'r materion yr ydym ni'n eu gweld ynglŷn â digartrefedd?
English: I welcome the statement by the Minister and the action plan. I agree with the Minister that homelessness extends well beyond access and the availability of affordable homes, but does the Minister agree that the availability of affordable homes is a major part of the solution? Does the Welsh Government accept Shelter's definition of homelessness, which extends beyond those sleeping on the street to those staying with friends, staying in a hostel, staying at a B&B or a night shelter, living in poor conditions affecting their health or living apart from immediate family? Will the Minister join me in congratulating The Wallich and other third sector organisations within Swansea on the work they're doing, and also the support provided by organisations such as Matt's Cafe, which is in the Swansea West constituency, which I know the Minister knows well? But I think, really, every time we start talking about things, we can end up talking about money. Does the Minister agree that all that needs to be done requires additional funding, especially to the housing support grant and the social housing grant? Finally, it is by an accident that those of us sat in here are not those on the street.
Welsh: Rwy'n croesawu'r datganiad gan y Gweinidog a'r cynllun gweithredu. Rwy'n cytuno â'r Gweinidog bod digartrefedd yn ymestyn ymhell y tu hwnt i gael gafael ar gartrefi fforddiadwy a'r niferoedd sydd ar gael, ond a yw'r Gweinidog yn cytuno bod sicrhau bod cartrefi fforddiadwy ar gael yn rhan bwysig o'r ateb? A yw Llywodraeth Cymru yn derbyn diffiniad Shelter o ddigartrefedd, sy'n ymestyn y tu hwnt i'r rhai sy'n cysgu ar y stryd i'r rhai sy'n aros gyda ffrindiau, sy'n aros mewn hostel, sy'n aros mewn llety gwely a brecwast neu loches nos, sy'n byw mewn amgylchiadau anaddas sy'n effeithio ar eu hiechyd neu'n byw ar wahân i'w teulu agos? A wnaiff y Gweinidog ymuno â mi i longyfarch The Wallich a sefydliadau eraill y trydydd sector yn Abertawe ar y gwaith y maen nhw'n ei wneud, a'r gefnogaeth a ddarperir gan sefydliadau fel Caffi Matt hefyd, sydd yn etholaeth Gorllewin Abertawe, y gwn fod y Gweinidog yn gwybod yn iawn amdano? Ond rwy'n credu, mewn gwirionedd, bob tro y byddwn ni'n dechrau siarad am bethau, y byddwn ni'n siarad am arian yn y pen draw. A yw'r Gweinidog yn cytuno bod angen cyllid ychwanegol ar bopeth y mae angen ei wneud, yn enwedig o ran y grant cymorth tai a'r grant tai cymdeithasol? Yn olaf, drwy hap a damwain y mae pob un ohonom ni yn eistedd yma ac nid ar y stryd.
English: Minister, as the nights draw in and temperatures plummet, community groups such as Pride in Pill in my city, in my region of South Wales East, have been going out on these cold nights providing people with clothing and food in these freezing temperatures, to rough-sleepers. They do an absolutely sterling job and never miss a night going out because of the cold; in fact, it makes them more determined to go out. I'm sure you'll join me in thanking this group and others in my region of South Wales East for all that they do in providing help for those rough-sleepers. When I was out with them myself, I've never seen so many people in the centre of Newport, Minister. It was quite worrying, and these people were housed during the pandemic and now they're back on the street. So, I'm just wondering what urgent action you're taking to help those particular people this winter, so they don't have to endure any more cold nights. First Minister - . Minister, sorry - I'll pre-empt that. [ Laughter.] Minister, the proposals you've put out today, as my colleagues have said, we welcome. We welcome anything that's going to tackle homelessness, particularly this post-pandemic response that you've made. We all have the same objective and it's good that you've recognised that it needs to be a cross-sector, cross-Government priority. The proposals that you've put out do require a momentous change and demand incentives because of your Government's utter -
Welsh: Gweinidog, wrth iddi nosi'n gynt ac oeri'n ofnadwy, mae grwpiau cymunedol fel Pride in Pill yn fy ninas i, yn fy rhanbarth i sef Dwyrain De Cymru, wedi bod yn mynd allan ar y nosweithiau oer hyn gan roi dillad a bwyd i bobl yn y tymheredd rhewllyd hwn, i bobl sy'n cysgu ar y stryd. Maen nhw'n gwneud gwaith cwbl wych ac nid ydyn nhw byth yn colli noson allan oherwydd yr oerfel; yn wir, mae'n eu gwneud nhw'n fwy penderfynol i fynd allan. Rwy'n siŵr y gwnewch chi ymuno â mi i ddiolch i'r grŵp hwn ac eraill yn fy rhanbarth i yn Nwyrain De Cymru am bopeth y maen nhw'n ei wneud wrth estyn cymorth i'r rhai sy'n cysgu ar y stryd. Pan oeddwn i fy hunan allan gyda nhw, nid oeddwn i erioed wedi gweld cymaint o bobl yng nghanol Casnewydd, Gweinidog. Roedd hynny'n ofidus iawn, ac roedd gan y bobl hyn gartrefi yn ystod y pandemig ac maen nhw yn ôl ar y stryd erbyn hyn. Felly, rwy'n meddwl tybed pa gamau yr ydych chi'n eu cymryd ar frys i helpu'r bobl arbennig hynny y gaeaf hwn, fel nad oes rhaid iddyn nhw ddioddef mwy o nosweithiau oer. Prif Weinidog - . Gweinidog, mae'n ddrwg gen i - rwyf i wedi achub y blaen yn hynny. [ Chwerthin.] Gweinidog, rydym ni'n croesawu'r cynigion yr ydych chi wedi eu cyflwyno heddiw, fel y dywedodd fy nghyd-Aelodau. Rydym ni'n croesawu unrhyw beth a fydd yn mynd i'r afael â digartrefedd, yn enwedig yr ymateb ôl-bandemig hwn yr ydych chi wedi ei wneud. Mae gennym ni i gyd yr un amcan ac mae'n dda eich bod chi wedi cydnabod bod angen i hon fod yn flaenoriaeth draws-sector, draws-Lywodraeth. Mae'r cynigion yr ydych chi wedi eu cyflwyno yn gofyn am newid aruthrol a chymhellion galw oherwydd i'ch Llywodraeth chi fethu -
English: You need to ask your second and final question now.
Welsh: Mae angen i chi ofyn eich ail gwestiwn a fydd eich cwestiwn olaf nawr.
English: - failure in tackling homelessness over the last two decades. So, in your proposals, do you think there are enough incentives there to ensure the speed at which we need to see this turnover? And when it comes to supporting people - my last question - to live in temporary accommodation, the Welsh Government guidelines have allowed local authorities to end their duty of care to house them for the most minor infractions, such as failing to turn up for an appointment to view a property even though it was no fault of their own - a bus not turning up or childcare issues. Whilst these are isolated and rare occurrences, I would like clarification, Minister, that these proposals you're putting forward today will prevent these sorts of things happening in the future. Thank you.
Welsh: - yn llwyr â mynd i'r afael â digartrefedd dros y ddau ddegawd diwethaf. Felly, yn eich cynigion, a ydych chi o'r farn bod digon o gymhellion yno i sicrhau'r cyflymder priodol i'r newid hwn? Ac o ran cefnogi pobl - fy nghwestiwn olaf - i fyw mewn llety dros dro, mae canllawiau Llywodraeth Cymru wedi caniatáu i awdurdodau lleol ddiddymu eu dyletswydd gofal o ran eu cartrefu oherwydd y troseddau mwyaf mân, fel methu â chadw apwyntiad i ymweld ag eiddo er nad oedd bai arnyn nhw - bws heb gyrraedd neu broblemau gofal plant. Er mai digwyddiadau neilltuol a phrin yw'r rhain, hoffwn i gael eglurhad, Gweinidog, y bydd y cynigion hyn yr ydych chi'n eu cyflwyno heddiw yn atal y mathau hyn o bethau rhag digwydd yn y dyfodol. Diolch.